มาตามนัด
ประวัติ > 2555–2556 : มาตามนัด รีเทิร์น

| มาตามนัด |
| --- | --- |
ตราสัญลักษณ์ประจำรายการโทรทัศน์มาตามนัด รีเทิร์น
ประเภท: เกมโชว์
พัฒนาโดย: ฟันแอนด์ฟอร์จูน
พิธีกร: เศรษฐา ศิระฉายา ญาณี จงวิสุทธิ์
บรรยายโดย: จักรกฤษณ์ หาญวิชัย
ประเทศแหล่งกำเนิด: ไทย
ภาษาต้นฉบับ: ไทย
การผลิต
ผู้อำนวยการสร้าง: ดวงมณี ศรีทัศนีย์
สถานที่ถ่ายทำ: มูนสตาร์สตูดิโอ
ความยาวตอน: 50 นาที
ออกอากาศ
เครือข่าย: โมเดิร์นไนน์ทีวี
ออกอากาศ: 6 สิงหาคม พ.ศ. 2555 – 26 มิถุนายน พ.ศ. 2556
แบบแรก ใช้เมื่อวันที่ 6 สิงหาคม - 25 ธันวาคม 2555[ต้องการอ้างอิง]
มีการนำการแข่งขันที่เคยใช้ในยุคเศรษฐา - ญาณี มาเล่นกันอีกครั้ง โดยได้มีการพลิกแพลงและเพิ่มกติกาให้เหมาะสมกับเวลาออกอากาศ โดยในวันแรก จะทำการแข่งขันสองเกม เกมแรก คือ "อยากถาม" ซึ่งมีคำถามทั้งสิ้น 5 ข้อด้วยกัน ญาณีจะอ่านคำตอบทั้งหมด 3 คำตอบ หลังจากนั้น เศรษฐาจะอ่านคำถามให้ฟัง แล้วให้กดสัญญาณไฟ ทีมที่กดไฟได้และตอบถูก จะได้รับ 2 คะแนน แต่ถ้าตอบผิด อีกทีมจะมีสิทธิ์ตอบ ถ้าตอบถูกจะได้ 1 คะแนน โดย 1 ใน 5 ข้อนั้น จะเป็นคลิปคำถามจากทางบ้านที่ส่งเข้ามาร่วมสนุกและให้แขกรับเชิญทาย ในเกมที่สองจะเป็นเกมใบ้คำ กติกาคือ หนึ่งหมวดจะมีคำ 25 คำ แต่ละคู่ต้องใบ้คำที่ปรากฏให้ได้มากที่สุด ในเวลาที่กำหนด (60/90 วินาที) ถ้าถูกได้คำละ 1 คะแนน แต่ถ้าฟาวล์ คำนั้นจะไม่นับคะแนน หากคะแนนเสมอกันจะต้องใบ้คำใน 30 วินาที หลังจากนั้นจะนำคะแนนทั้งสองรอบมารวมกันและรอบตัดสิน ทีมที่มีคะแนนมากที่สุดจะได้รับรางวัลสะสม 30,000 บาท ทีมที่แพ้จะได้รางวัลสะสม 15,000 บาท แต่ทั้ง 4 คน จะได้เข้าไปเล่นในวันถัดไป โดยจะมีการจับสลากเพื่อจับคู่ใหม่นอกรอบ
ในวันที่สองนั้น มีการแข่งขันสองเกมเช่นกัน เกมแรกชื่อว่า "อยากวาด" โดยให้สมาชิกในทีมผลัดออกมาวาดภาพให้อีกคนตอบ ในเวลา 1 นาที ตอบถูกได้ภาพละ 1 คะแนน ถ้าภาพนั้นมีการแฝงการสื่อสารด้วยท่าทางหรือน้ำเสียง ภาพนั้นจะฟาวล์และไม่ได้คะแนน (แต่ตั้งแต่วันที่ 14 สิงหาคม 2555 มีการปรับให้ใช้ท่าทางประกอบได้เล็กน้อย เมื่อมีคำหรือพยางค์ที่ถูกหลุดออกมา แต่ยังคงห้ามพูดด้วยน้ำเสียงเช่นเดิม)[ต้องการอ้างอิง] ทีมที่มีคะแนนมากสุด จะได้เข้าไปเล่นในรอบถัดไป โดยทีมที่แพ้จะได้รับรางวัลคนละ 20,000 บาท เกมที่สอง ชื่อ "อู๊ดดี้ เกิดมาวาด" ซึ่งทีมที่เข้ามาในรอบนี้ จะต้องทายภาพวาดจากอู๊ดดี้ โดยการกดไฟตอบ ถ้าตอบถูกได้รับ 2 คะแนน แต่ถ้าตอบผิด อีกคนจะมีสิทธิ์ตอบ ถ้าตอบถูก จะได้รับ 1 คะแนน แต่ถ้าตอบผิด อู๊ดดี้จะวาดต่อไปจนกว่าจะมีผู้ตอบถูก รอบนี้จะเล่นทั้งหมดห้าภาพ ใครที่มีคะแนนมากสุดจะได้เข้ารอบแจ็คพ็อตมาตามนัด โดยทั้ง 2 คนจะได้รับรางวัลคนละ 35,000 บาท
ส่วนรอบแจ็คพ็อต จะเหมือนกับยุคเศรษฐา - ญาณี คือจะมีแผ่นป้ายทั้งหมด 16 แผ่นป้ายเป็นตัวตาม และผู้สนับสนุนทั้งสิ้น 16 รายเป็นตัวตั้ง เดอะวินเนอร์จะต้องเลือกผู้สนับสนุน 4 จาก 16 ราย มาเป็นตัวตั้ง และเลือก 6 แผ่นป้าย จาก 16 แผ่นป้ายตัวตาม โดยกติกาคือ ถ้าตัวตามที่เลือกมานั้น ตรงกับผู้สนับสนุนที่เป็นตัวตั้ง 4 ใน 6 แผ่นป้าย จะได้รับรถยนต์ 1 คัน แต่หากต้องการรถยนต์รุ่นที่สูงกว่า ของตราสินค้าเดียวกัน จะต้องสละสิทธิ์รับรถยนต์คันก่อนหน้านี้ แล้วเลือกตัวตั้งและตัวตามอีกอย่างละแผ่นป้าย โดยต้องเลือกมาแล้วตรงกันจึงจะได้รับรางวัลใหญ่ ทั้งนี้ในแต่ละแผ่นป้ายที่เปิดมา จะมีจำนวนเงินรางวัลในแต่ละแผ่นป้ายกำกับไว้ ซึ่งเดอะวินเนอร์จะได้รับเงินรางวัลตามที่ระบุไว้
แบบที่สอง ใช้เมื่อวันที่ 2 มกราคม  - 30 มกราคม 2556[ต้องการอ้างอิง] 
เกมแรกชื่อ "อยากใบ้" จะเป็นเกมใบ้คำ กติกาเหมือนกับแบบแรก เกมที่สองชื่อ "อยากวาด" โดยให้สมาชิกในทีมผลัดออกมาวาดภาพให้อีกคนตอบ มีการปรับให้ใช้ท่าทางประกอบได้เล็กน้อย เมื่อมีคำหรือพยางค์ที่ถูกหลุดออกมา[ต้องการอ้างอิง] ในเวลา 1 นาที ตอบถูกได้ภาพละ 1 คะแนน ถ้าภาพนั้นมีการแฝงการสื่อสารด้วยท่าทางหรือน้ำเสียง ภาพนั้นจะฟาวล์และไม่ได้คะแนน หลังจากแข่งครบแล้วนำคะแนนที่ได้ในรอบอยากใบ้และอยากวาดนำมารวมกัน ทีมใดที่มีคะแนนมากสุด จะได้เข้าไปเล่นในรอบถัดไป โดยทีมที่แพ้จะได้รับรางวัลคนละ 15,000 บาท เกมที่สามคือ รอบ "อู๊ดดี้ เกิดมาวาด" กติกาเหมือนกับแบบแรก ผู้ที่มีคะแนนมากสุดจะได้เข้ารอบแจ็คพ็อต โดยทั้ง 2 คนจะได้รับรางวัลคนละ 30,000 บาท
ส่วนรอบแจ็คพ็อต จะเหมือนกับยุคเศรษฐา - ญาณี คือจะมีแผ่นป้ายทั้งหมด 16 แผ่นป้ายเป็นตัวตาม และผู้สนับสนุนทั้งสิ้น 16 รายเป็นตัวตั้ง เดอะวินเนอร์จะต้องเลือกผู้สนับสนุน 4 จาก 16 ราย มาเป็นตัวตั้ง และเลือก 6 แผ่นป้าย จาก 16 แผ่นป้ายตัวตาม โดยกติกาคือ ถ้าตัวตามที่เลือกมานั้น ตรงกับผู้สนับสนุนที่เป็นตัวตั้ง 4 ใน 6 แผ่นป้าย จะได้รับรถยนต์ 1 คัน ทั้งนี้ในแต่ละแผ่นป้ายที่เปิดมา จะมีจำนวนเงินรางวัลในแต่ละแผ่นป้ายกำกับไว้ ซึ่งเดอะวินเนอร์จะได้รับเงินรางวัลตามที่ระบุไว้
แบบที่สาม ใช้เมื่อวันที่ 6 กุมภาพันธ์ 2556 - 26 มิถุนายน 2556[ต้องการอ้างอิง] 
รอบแรกมีชื่อว่า "นัดมาร้อง" เป็นเกมใหม่ โดยผู้เข้าแข่งขันทั้ง 2 ทีมจะออกมาร้องเพลงคนละ 2 เพลง โดยให้ผู้เข้าแข่งขันคนหนึ่งใส่หูฟังที่เล่นเพลงที่กำลังทายอยู่ ผู้แข่งขันคนนั้นร้องเพลงให้เพื่อนร่วมทีมทายชื่อเพลงภายใน 10 วินาที ถ้าทายถูกก่อนหมดเวลาจะได้ 2 คะแนน แต่ถ้าหมดเวลา ทางรายการจะมีตัวเลือก 2 ข้อคือ ก/ข ถ้าตอบถูกจะได้รับ 1 คะแนน หากตอบผิดจะไม่ได้คะแนน ในรอบนี้ทีมใดมีคะแนนมากกว่า ทีมนั้นจะได้รับเงินรางวัลสะสมมูลค่า 10,000 บาท (แบ่งกันคนละครึ่ง) รอบสองมีชื่อว่า "ตามมาใบ้" เป็นเกมใบ้คำ ทีมที่ทำคะแนนรวมจากรอบ "นัดมาร้อง" และ "นัดมาใบ้" ได้มากกว่าจะผ่านเข้ารอบต่อไป ส่วนทีมที่ตกรอบจะได้รับเงินรางวัลคนละ 15,000 บาท รอบที่สามคือ "อู๊ดดี้ เกิดมาวาด" ผู้ที่มีคะแนนมากสุดจะได้เข้ารอบแจ็คพ็อต โดยทั้ง 2 คนจะได้รับรางวัลคนละ 30,000 บาท
ส่วนรอบแจ็คพ็อตจะมีแผ่นป้ายทั้งหมด 16 แผ่นป้ายในแผ่นป้ายมีแผ่นป้ายป้ายหน้าพิธีกร "เศรษฐา" และ "ญาณี" อย่างละ 4 แผ่นป้าย และ มีคำว่า "มา" 3 แผ่นป้าย "ตาม" 2 แผ่นป้าย "นัด" 2 แผ่นป้าย และคำว่า "Return" 1 แผ่นป้าย
เดอะวินเนอร์จะต้องเลือกแผ่นป้ายมา 6 แผ่นป้าย ถ้าหากเปิดแผ่นป้ายเจอหน้าพิธีกร "เศรษฐา" หรือ "ญาณี" คนใดคนหนึ่งครบ 4 แผ่นป้าย จะได้รับเงินรางวัลมูลค่า 100,000 บาท และถ้าหากเปิดแผ่นป้ายคำว่า "มา-ตาม-นัด-Return" จะได้รับรถยนต์โตโยต้า ออล นิว วีออส มูลค่า 589,000 บาท และในแต่ละแผ่นป้ายจะมีจำนวนเงินรางวัลกำกับไว้ ซึ่งเดอะวินเนอร์จะได้รับเงินรางวัลตามที่ระบุไว้
รายการมาตามนัด รีเทิร์น ได้ออกอากาศเป็นครั้งสุดท้าย เมื่อวันที่ 26 มิถุนายน พ.ศ. 2556 โดยครั้งสุดท้ายนั้น ทางรายการฯได้ประมวลภาพแห่งความประทับใจของการออกอากาศรายการฯนี้ เท่าที่จะสามารถนำมาเผยแพร่ได้ รวมระยะเวลาการออกอากาศได้แค่ 10 เดือนเท่านั้น โดยหลังจากนั้นแล้ว สถานีโทรทัศน์โมเดิร์นไนน์ทีวี จึงได้นำเสนอรายการ Sci Fighting วิทย์สู้วิทย์ จากเดิมที่เคยออกอากาศเป็นประจำทุกคืนวันพุธ มาออกอากาศแทนเวลาเดิมของรายการฯ โดยมีผลตั้งแต่วันที่ 3 กรกฎาคม พ.ศ. 2556 รายการมาตามนัด รีเทิร์น จึงสิ้นสุดลง
| เทปที่ | วันที่ออกอากาศ | ชื่อเดอะวินเนอร์ | เงินรางวัลที่ได้รับ | แขกรับเชิญอื่น |
| --- | --- | --- | --- | --- |
| 1-2 | 6 - 7 สิงหาคม 2555 | วินัย สุขแสวง (ดีเจเจ๊แหม่ม กรีนเวฟ) | 105,200 บาท |  ธนวัฒน์ ประสิทธิสมพร (ดีเจนุ้ย อีเอฟเอ็ม)  ธนัชพันธ์ บูรณาชีวาวิไล (ดีเจบุ๊กโกะ อีเอฟเอ็ม)  วรินดา ดำรงผล (ดีเจดาด้า อีเอฟเอ็ม) |
| 3-4 | 13 - 14 สิงหาคม 2555 | ปิยะวัฒน์ เข็มเพชร (พีเค) | 92,700 บาท |  ศุภวัฒน์ พีรานนท์ (แชมป์)  สาวิกา ไชยเดช (พิงกี)  จีรนันท์ ปรีดากุล (ไอซ์; บุตรสาวค่อม ชวนชื่น) |
| 5-6 | 20 - 21 สิงหาคม 2555 | นท พนายางกูร (เดอะสตาร์ # 7) | 100,200 บาท |  ยุทธนา เปื้องกลาง (ตูมตาม เดอะสตาร์ # 7)  ศุภรดา เต็มปรีชา (พะแพง เอเอฟ # 4)  วิวิศน์ บวรกีรติขจร (ตี๋ เอเอฟ # 4) |
| 7-8 | 27 - 28 สิงหาคม 2555 | อารมณ์ โพธิ์หาญรัตนกุล (คัตโตะ ลิปตา) | 95,000 บาท |  อภิวัชร์ เอื้อถาวรสุข (สแตมป์ เลิฟอีส)  หรินทร์ สุธรรมจรัส (ดิม แทททูคัลเลอร์)  วีรณัฐ ทิพยมณฑล (แจ๊บ เดอะริชแมนทอย) |
| 9-10 | 3 - 4 กันยายน 2555 | ดารณีนุช โพธิปิติ (ท๊อป) | 102,500 บาท |  ปิยะ เศวตพิกุล (ก้อง)  นิติ ชัยชิตาทร (ป๋อมแป๋ม เทยเที่ยวไทย)  ทัชชกร บุญลัภยานันท์ (ก๊อตจิ เทยเที่ยวไทย) |
| 11-12 | 10 - 11 กันยายน 2555 | เตมีย์ คุปต์ธนโรจน์ (ดีเจคิว ซี้ดเอฟเอ็ม) | 110,200 บาท |  ดาวิเด โดริโก (ดีเจเด ซี้ดเอฟเอ็ม)  วัฒนากร ทิพจร (ดีเจดอส ซี้ดเอฟเอ็ม)  สมประสงค์ ศรีบัว (ดีเจข้าวฟ่าง ซี้ดเอฟเอ็ม) |
| 13-14 | 17 - 18 กันยายน 2555 | พัชรศรี เบญจมาศ (กาละแมร์ ผู้หญิงถึงผู้หญิง) | 115,000 บาท |  พิมลวรรณ หุ่นทองคำ (ปุ้ย ผู้หญิงถึงผู้หญิง)  เฉลิม ปานเกิด (เจี๊ยบ เชิญยิ้ม)  ชัชชัย จำเนียรกุล (บอล เชิญยิ้ม) |
| 15-16 | 24 - 25 กันยายน 2555 | พัทธ์ ชนภัณฑารักษ์ (พัตโตะ ไนน์เอ็นเตอร์เทน) | 115,000 บาท |  นันทกา วรวณิชชานันท์ (ฝน ไนน์เอ็นเตอร์เทน)  เขมรัชต์ สุนทรนนท์ (วีเจอ๋อง ไฟฟ์ไลฟ์)  พีระพล เสนาคุณ (วีเจอิกคิว ไฟฟ์ไลฟ์) |
| 17-18 | 1 - 2 ตุลาคม 2555 | นที ธีระเสรีวงศ์ (ธงธง มกจ๊ก) | 112,500 บาท |  มยุริญ ผ่องผุดพันธ์ (กิ๊ก)  มอริส เค (แบบว่าโลกเบี้ยว)  ยุวดี เรืองฉาย (ปู โลกเบี้ยว) |
| 19-20 | 8 - 9 ตุลาคม 2555 | ภิญญาพัชญ์ ด่านอุตรา (แก้ม สำนักข่าวไทย อสมท) | 97,500 บาท |  รณภพ รากะรินทร์ (แม็กซ์)  เอกรินทร์ อารีรักษ์ (เอ เชิญยิ้ม)  วีระพล จันทร์ตรง (เอ๋ เชิญยิ้ม) |
| 21-22 | 15 - 16 ตุลาคม 2555 | กิจมาโนชญ์ โรจนทรัพย์ (ครูลิลลี) | 132,900 บาท |  มาดามมด (ไม่ทราบชื่อและนามสกุลจริง)  อริสรา ธนาปกิจ (ครูแนน)  ศุภฤกษ์ สกุลชัยพรเลิศ (ครูซุปเค) |
| 23-24 | 22 - 23 ตุลาคม 2555 | สมพล ปิยะพงศ์สิริ (ดีเจไก่ อีเอฟเอ็ม) | 110,000 บาท |  ศรีพรรณ ชื่นชมบูรณ์ (อ้น)  โกวิทย์ ด่านศิริวัฒน์ (ปืน)  วัชชตวรรณ์ ซอจิตต์เมตต์ (เฟิร์สต์) |
| 25-26 | 29 - 30 ตุลาคม 2555 | รัตนะ ชัยชนะ (ต้น) | 125,000 บาท |  บริบูรณ์ จันทร์เรือง (ตั๊ก)  วรชาติ ธรรมวิจินต์ (พล่ากุ้ง)  กฤตพร รุ่งเรือง (แคต) |
| * | 5 - 6 พฤศจิกายน 2555 | งดออกอากาศ เนื่องจากถ่ายทอดสด การแข่งขันฟุตซอลชิงแชมป์โลกครั้งที่ 7 | งดออกอากาศ เนื่องจากถ่ายทอดสด การแข่งขันฟุตซอลชิงแชมป์โลกครั้งที่ 7 | งดออกอากาศ เนื่องจากถ่ายทอดสด การแข่งขันฟุตซอลชิงแชมป์โลกครั้งที่ 7 |
| 27-28 | 12 - 13 พฤศจิกายน 2555 | เบญจพล เชยอรุณ (กอล์ฟ) | 130,000 บาท |  กรุณพล เทียนสุวรรณ (เพชร)  ณสิทธิ์ นิ่มสกุล (มิราเคิล)  กนกวรรณ ธรรมมานุรัตพันธ์ (เปิ้ล) |
| 29-30 | 19 - 20 พฤศจิกายน 2555 | คมกฤษ อ่อนพาปลื้ม (ปอนด์) | 110,000 บาท |  ชวลิต รัศมีคุณธรรม (ฤทธิ์)  เอกชัย เอื้อสังคมเศรษฐ (ดีเจเอกกี้)  ธัชนนท์ จารุพัชนี (ดีเจเฟียต ลิงก์คอร์เนอร์) |
| 31-32 | 26 - 27 พฤศจิกายน 2555 | จุฑาธน นันท์กุลวาณิช (นัท) | 100,200 บาท |  ณัฐวุฒิ โกศลวรวัฒนกุล (นัท)  เนาวรัตน์ ยุกตะนันทน์ (จิ๊ก)  อาภาพร นครสวรรค์ (ฮาย) |
| 33-34 | 3 - 4 ธันวาคม 2555 | เขตโสภณ สุริโยรัตนโนภาส (ซัม) | 120,000 บาท |  ตนุภัทร มงคลสิริจันทร์ (ปุ๋ม)  อรนภา กฤษฎี (ม้า)  วสันต์ อุตตมะโยธิน (โหน่ง) |
| 35-36 | 10 - 11 ธันวาคม 2555 | ดวงตา ตุงคะมณี (ตุ๊ก) | 120,000 บาท |  มยุรา เศวตศิลา (ตั๊ก)  ชัช วณิชย์พูนผล  จีรพันธ์ จันทหาร (เล็ก) |
| 37-38 | 17 - 18 ธันวาคม 2555 | โอนิรันต์ กรุณา (โอโม่ โปงลางสะออน) | 110,200 บาท |  สมพงษ์ คุนาประถม (อี๊ด โปงลางสะออน)  สมใจ สุขใจ (เด๋อ ดอกสะเดา)  บุญทอง หาญจางสิทธิ์ (ตี๋ ดอกสะเดา) |
| 39-40 | 24 - 25 ธันวาคม 2555 | กรภพ จันทร์เจริญ (โจ๊ก โซคูล) | 87,700 บาท |  ลักขณา วัธนวงส์ศิริ (อุ้ม)  ธัณย์สิตา สุวัชราธนากิตติ์ (ชมพู่ ก่อนบ่ายฯ)  อรุณวิชญ์ วงศ์จตุพัฒน์ |
| 41 | 31 ธันวาคม 2555 | เทปพิเศษรวมความฮารับปีใหม่ | เทปพิเศษรวมความฮารับปีใหม่ | เทปพิเศษรวมความฮารับปีใหม่ |
| 42 | 2 มกราคม 2556 | ศกุนตลา เทียนไพโรจน์ (ดีเจ ต้นหอม) | 85,000 บาท |  วิศวะ กิจตันขจร (ดีเจ เป้)  ศรัณยู ประชากริช (ดีเจ บีม)  วิเชียร กุศลมโนมัย (ดีเจ เพชรจ้า) |
| 43 | 9 มกราคม 2556 | แวร์ โซว์และลูกสาว | 60,000 บาท |  โจโจ้ ไมออกชิและลูกชาย |
| 44 | 16 มกราคม 2556 | กนกฉัตร มารยาทอ่อน (ไต้ฝุ่น เคพีเอ็น) | 60,000 บาท |  พิษณุ นิ่มสกุล (บอย)  ใบบัว  นิด |
| 45 | 23 มกราคม 2556 | ญาญา | 60,000 บาท |  เหลือเฟือ มกจ๊ก  จอย ชวนชื่น  หมอกอล์ฟ |
| 46 | 30 มกราคม 2556 | มนตรี เจนอักษร (ปุ๊) | 70,000 บาท |  สุทธิพงษ์ วัฒนจัง (ชมพู)  แจส  เบดดิ้ง |
| 47 | 6 กุมภาพันธ์ 2556 | ศรา ชลาดล (นัฏ) | 65,000  บาท |  แพรว คณิตกุล เนตรบุตร (แพรว X3 ซูเปอร์แก๊ง)  ไมเคิ่น ตั๋ง (รุ่งโรจน์ นิจรันธ์)  ตี๋ ภัคพงษ์ |
| 48 | 13 กุมภาพันธ์ 2556 | บอม สินเจริญ | 75,000 บาท |  บอย สินเจริญ  ลูลู่-ลาล่า อาร์สยาม |

หมายเหตุ - ในวันที่ 12 พฤศจิกายน พ.ศ. 2555 รายการเลื่อนไปออกอากาศในเวลา 21:30 - 22:15 น. เนื่องจากสถานีโทรทัศน์โมเดิร์นไนน์ทีวี นำเวลาออกอากาศเดิมไปถ่ายทอดสด การแข่งขันฟุตซอลชิงแชมป์โลกครั้งที่ 7